《南湖》
宋代·曾季貍

葛巾藜杖兴何长，为爱南湖六月凉。
雨在山头作云气，风来水月散荷香。
登临稍喜市声远，徙倚犹嫌归兴忙。
后日重来携枕簟，不妨午梦到斜阳。

作者简介：抚州临川人，字裘父，号艇斋。曾宰曾孙。师事吕本中、韩驹，又与朱熹、张栻游。举进士不第，终身隐居，人争荐之，皆不起。有《艇斋杂著》、《论语训解》、《艇斋诗话》。